
                                                                                                                                                                                                                                                                                                                         МЕТОДИКА

ЗА ОПРЕДЕЛЯНЕ КОМПЛЕКСНАТА ОЦЕНКА НА ОФЕРТИТЕ
ИЗПЪЛНЕНИЕ НА СТРОИТЕЛНО – МОНТАЖНИ РАБОТИ ПО ПРОЕКТ: „Реконструкция и рехабилитация на съществуващи общински пътища VID 1120 /II-14 - Цар Петрово/ и VID 1121 /III–141 – Полетковци – Старопатица/, Община Кула, област Видин“,
по две обособени позиции
Обособена позиция 1: „Реконструкция и рехабилитация на съществуващ общински път VID 1120 /II-14 „Видин-Кула“/ - Цар Петрово -Тополовец от км. 0+000 до км. 6+392“
и

Обособена позиция 2: „Реконструкция и рехабилитация на съществуващ общински път VID 1121, III–141 /Кула - Грамада/ – Полетковци – Старопатица, находящ се в Община Кула, област Видин“.
Настоящата Методика съдържа точни указания за извършване на оценка по всеки показател/подпоказател и за определяне на комплексната оценка на съответна, допусната до оценка оферта.

Обществената поръчка се възлага въз основа на „икономически най-изгодната оферта”.
Икономически най-изгодната оферта се определя въз основа на критерий за възлагане „оптимално съотношение качество/цена“, съгласно чл. 70, ал. 2, т. 3 от ЗОП.
!!! Настоящата Методика е важима и относима еднозначно за всяка от обособените позиции от обхвата на възлагане. 

!!! За всяка от обособените позици ще бъде извършено отделно оценяване и класиране.

Направеният от Възложителя избор на критерий за възлагане (оценка) на офертите е съобразен с комплексния характер на предмета на всяка отделна обособена позиция. При формулирането на критерия и показателите/подпоказателите за оценка, Възложителят е изхождал от разбирането, че при обществени поръчки за строителство, технологичната последователност, правилната етапност и организация на изпълнение на строителните интервенции, както и координацията и съгласуването на дейностите и отговорностите между ръководния и изпълнителски екипи, предложени от Участника, са неразривно свързани с предмета на поръчката и по-специално с качеството на строителството. В такива случаи е налице изключително тясна зависимост между организацията,  компетентността, опита и ефективността като цяло на работния екип и икономическата стойност на офертите. При това положение, при оценяването на офертите и определянето на офертата с най-добро съотношение между качество и цена е удачно да се вземат предвид организацията на предлагания ресурс за изпълнение на поръчката (персонал, материали, техника и механизация и др.). 

!!! На оценка подлежат единствено предложения, които отговарят на минималните изисквания, поставени от Възложителя към съдържанието на отделните части на предложението за изпълнение на поръчката, на другите изисквания на Възложителя, посочени в документацията за участие, на Техническата спецификация и инвестиционния проект за обекта на изпълнение по съответната обособена позиция, на действащото законодателство, съществуващите технически изисквания и стандарти и са съобразени с предмета на поръчката, като всяко едно от така изброените изисквания следва да се разбира като „предварително обявени условия на поръчката“ по смисъла на чл. 107, т. 2, буква „а“ от ЗОП.

Предвид посочените изисквания, преди да премине към оценка на показателите за качество, Комисията, назначена да проведе процедурата проверява дали техническите предложения отговарят на гореизброените изисквания и дали обезпечават качественото изпълнение на поръчката, отчитайки спецификите й.

На този етап, на основание чл. 107 от ЗОП, от участие се отстраняват офертите на Участниците, които:
· не отговарят на изискванията на Възложителя, залегнали в Техническата спецификация и изискванията за оформяне на Техническото предложение.

· съдържат в себе си записи, от които може да се заключи, че не обезпечават качественото и срочно изпълнение на поръчката, изразяващи се в: 

- краен резултат, различен от целения с настоящата процедура;

- непълен и/или неправилно формулиран и изведен краен резултат от изпълнение нa дейностите по поръчката, в противоречие с изискванията на Възложителя;

- посочване на дейности и/или методи, които си противоречат и при прилагането би било невъзможно постигането на крайния резултат;

- представяне на Строителна програма, в което число и технология и етапност на изпълнение, които съдържа противоречия и/или разминавания с приложените Линеен календарен график и/или диаграма на работната ръка (неподлежащи на оценка), водещи до невъзможност да се спази предложеното изпълнение на отделни дейности.
Офертите на Участниците, които отговарят на предварително обявените условия на Възложителя и са допуснати до този етап на провеждане на процедурата (оценка на Офертите), се оценяват с Комплексна оценка – „КО“.

За „икономически най – изгодна“ се определя тази Оферта, която има най - висока Комплексна оценка.

Комплексната оценка (КО) има максимална стойност 100 (сто) точки.

Комплексната оценка (КО) на всеки Участник се формира от следните два показателя:

(1) Показател „Качество на техническото предложение“ (КТП) с максимална стойност 100 (сто) точки и относителна тежест 50%, представляваща оценка на Предложението за изпълнение на поръчката, направено от съответния Участник;

(2) Показател „Предложена цена“ (ПЦ) с максимална стойност 100 (сто) точки и относителна тежест 50%, представляваща оценка на ценовото предложение на съответния Участник.
Офертите се оценяват по всеки един от показателите поотделно.

Офертите се оценяват в следната последователност:

1. Определяне на оценка по Показател КТП на съответната, оценяема оферта;

2. Определяне на Показател ПЦ на съответната, оценяема оферта;

3. Определяне на Комплексна оценка (КО) на съответната, оценяема оферта.
1. Методика за определяне на оценката по показател „Качество на техническото предложение“ (КТП)

Оценката по Показател КТП представлява оценка на направеното от съответния Участник Предложение за изпълнение на поръчката по съответната обособена позиция, съобразно нейната специфика и конкретика, относимо към постигане на заложените цели и очакваните резултати от изпълнението, която оценка е основана на съпоставка на всички оценяеми оферти и при отчитане на техническите преимущества, водещи до повишаване качеството на крайния продукт при оптимален разход на средства и време.

Конкретният брой точки за всяка оферта се определя на базата на експертна оценка на Комисията по отношение конкретното предложение за изпълнение на поръчката, което следва да е изготвено и да отговаря на минималните изисквания на Възложителя. 

Общата техническа оценка на всяко едно от предложенията по показател КТП се изчислява по следната формула: 


         
  КТПn
КТП = -------------- x 100 = .......бр. точки

      
    6
където:

КТПn = П1 + П2 на оценяемата оферта, 

като:

П1 - Подпоказател „Технологична последователност и срокове за изпълнение“;
П2 - Подпоказател „Организация за изпълнение на поръчката“.
Цифра в знаменателя (6) – максимално възможната оценка по оценяемия показател, съобразно таблицата по-долу.

КТП – резултатната техническа оценка на оценяваната оферта.

За да бъдат присъдени точки на предложението за изпълнение на поръчката на Участниците по подпоказателите П1 и П2, съгласно описаните в таблицата по – долу качествени показатели, същото като минимум трябва да съответства напълно на изискванията на Техническата спецификация на Възложителя и на разпоредбите на относимата нормативната уредба.
	МЕТОДИКА ЗА ОЦЕНКА ПО ПОКАЗАТЕЛ „КАЧЕСТВО НА ТЕХНИЧЕСКОТО ПРЕДЛОЖЕНИЕ“


	Максимален брой

точки – 6, преди подвеждане под формулата за оценка по показател КТП


	П1  ТЕХНОЛОГИЧНА ПОСЛЕДОВАТЕЛНОСТ И СРОКОВЕ ЗА ИЗПЪЛНЕНИЕ
	Максимален брой

точки – 3, преди подвеждане под формулата за оценка по показател КТП

	Предложената от Участника технологична последователност гарантира изпълнението на всички видове СМР, включени в предмета на съответната обособена позиция, съобразена е с действащите технически норми и стандарти и с Техническата документация по процедурата (инвестиционен проект и технически спецификации по конкретната обособена позиция). 

Изложените аргументи за приетата технологична последователност на изпълнение доказва нейната приложимост по отношение на конкретния строеж – предмет на съответната обособена позиция, предвид неговите характеристики, местоположение и специфики, а не са мерки от общ характер (т.е.,приложими към всяка една поръчка за СМР без значение на нейния обхват и характерни особености).

Предложените срокове за изпълнение на всички, включени в предмета на конкретната обособена позиция СМР/СРР са обвързани с предложения от Участника конкретен технологичен подход.

При определянето на сроковете за изпълнение на всяка от строително – монтажните работи и тяхната последователност на изпълнение, Участникът е отчел както технологичните (произтичащи от предложената от него технология), така и организационните (свързани с организацията, предвиждана за създаване на строежа и необходимите за нея ресурси – експертни и технически) зависимости между работите на конкретния строеж – предмет на съответната обособена позиция, по начин, който гарантира ефективно управление на сроковете и предотвратяване на възможни закъснения.

Предложени са конкретни методи и начини за предварително информиране на обществеността за районите на работа и за планираната организация на трафика на строителната механизация, необходима за изпълнение на строителството.

Предложени са конкретни обходни маршрути и са предвидени мерки за избягване на ненужно паркиране и струпване на строителна механизация.

	Предложената от Участника технологична последователност гарантира изпълнението на всички видове СМР, включени в предмета на съответната обособена позиция, съобразена е с действащите технически норми и стандарти и с Техническата документация по процедурата (инвестиционен проект и технически спецификации по конкретната обособена позиция). 

Изложените аргументи за приетата технологична последователност на изпълнение доказва нейната приложимост по отношение на конкретния строеж – предмет на съответната обособена позиция, предвид неговите характеристики, местоположение и специфики, а не са мерки от общ характер (т.е.,приложими към всяка една поръчка за СМР без значение на нейния обхват и характерни особености).

Предложените срокове за изпълнение на всички, включени в предмета на конкретната обособена позиция СМР/СРР са обвързани с предложения от Участника конкретен технологичен подход.

При определянето на сроковете за изпълнение на всяка от строително – монтажните работи и тяхната последователност на изпълнение, Участникът е отчел както технологичните (произтичащи от предложената от него технология), така и организационните (свързани с организацията, предвиждана за създаване на строежа и необходимите за нея ресурси – експертни и технически) зависимости между работите на конкретния строеж – предмет на съответната обособена позиция, по начин, който гарантира ефективно управление на сроковете и предотвратяване на възможни закъснения.

Предложени са конкретни методи и начини за предварително информиране на обществеността за районите на работа и за планираната организация на трафика на строителната механизация, необходима за изпълнение на строителството.

Предложени са конкретни обходни маршрути и са предвидени мерки за избягване на ненужно паркиране и струпване на строителна механизация.

Допълнително са посочени конкретни действия на персонала (инженерно-техническия състав и изпълнителски екип/и) на Участника, водещи до осигуряване на навременното стартиране и оптимизиране на работния процес, при евентуално съкратени срокове за изпълнение на строителството, без това да повлияе и доведе до занижаване на качеството.

Показана е обезпеченост на екипите със съответната механизация и оборудване, която гарантира оптимална времева ангажираност при изпълнението.

Предложени са конкретни обходни маршрути и са предвидени мерки за избягване на ненужно паркиране и струпване на строителна механизация.

Допълнително Участникът предлага при реализацията на съответния обект/подобект да използва конкретни, относими и приложими методи, техники и начини на работа, прилагането на които ще допринесе за ограничаване на замърсяването на околната среда и въздуха (прахово замърсяване, замърсяване на пътна и др. инфраструктура, депониране на отпадъци). 

Ключовите моменти са дефинирани в технологично и организационно отношение и гарантират техническите преимущества на конкретното предложение, респ. гарантират ефективно управление на сроковете за извършване на строителството и предотвратяване на възможни закъснения при изпълнението.

	!!! За целите на настоящата методика, за технологична последователност, която: „гарантира изпълнението на всички видове СМР“, „гарантира ефективно управление на сроковете и предотвратяване на възможни закъснения“, „гарантира оптимална времева ангажираност при изпълнението“, „гарантира техническите преимущества на конкретното предложение“, „гарантира ефективно управление на сроковете“, е тази технологична последователност, при която е предложена поредност на етапите на изпълнение и извършването на отделните видове дейности при изпълнението на СМР, чрез която се постига като краен резултат качествен строителен продукт, изпълнен при максимално точно съобразяване и спазване на технически изисквания на одобрения работен проект, на одобрените количествени сметки и на нормативните изисквания на приложимите законови и подзаконови разпоредби.

	

	П1 = .................т.  


	П2 ОРГАНИЗАЦИЯ ЗА ИЗПЪЛНЕНИЕ НА ПОРЪЧКАТА
	Максимален брой

точки – 3, преди подвеждане под формулата за оценка по показател КТП

	Предложена е организация на строителната площадка, както в периода на подготовката й и изграждане на временното строителство, така и в периода на същинското строителство, включително на доставките и складирането на материалите и строителните продукти, като същата е съобразена с предписаната технология на изпълнение на всички видове СМР, отнася се за конкретния строеж – предмет на съответната обособена позиция (не такава, приложима към всяка една поръчка за СМР, без значение на нейния обхват и характерни особености), създава всички необходими условия за спазване на срока за изграждането на строежа и гарантира осигуряване на здравословни и безопасни условия на труд, опазване на околната среда и пожарна безопасност на строежа.

Участникът е предложил организация на работата на инженерно- техническия (ръководен) състав и на изпълнителския/ките екип/и, посочил е начините за осъществяване на координация и съгласуване на дейностите и други организационни аспекти, които са необходими за качественото и срочно изпълнение на възложеното строителство.

Допълнително:

За всяка от дейностите е показано разпределението по експерти (кой какво ще изпълнява) на ниво отделна задача* и са предложени конкретни мерки и начини за контрол на изпълнението на задачите, отчитането на резултатите и спазване на изискванията за качество на завършения обект на строителство.

За всяка дейност са дефинирани необходимите ресурси за нейното изпълнение - материали, механизация, работници и др.

Описани са техническите характеристики на основните материали и строителни продукти, които се предвижда да бъдат вложени в строежа, съобразно предвижданията на инвестиционния проект. 

* За целите на настоящата методика под „задача“ се разбира обособена

част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има ясно дефинирани начало и край и измерими резултати.

Допълнително:

Предложената организация на работната сила е съобразена с предложената ресурсна обезпеченост и е приложима за конкретния строеж – предмет на съответната обособена позиция, предвид неговите характеристики и особености, което се явява предпоставка за качественото и срочно изпълнение на строителството. Представената организационната структура на персонала е в пълно съответствие с описаната организация на работната сила.
Анализирани са обстоятелствата, които могат да предизвикат затруднения в планираната организация на строителната площадка и са предложени приложими и реалистични (с оглед обекта на строителство, предложената технология и последователност на изпълнение) мерки за предотвратяване на тези затруднения и за преодоляването им в случай, че се проявят. 

	П2= .................т.  

	КТПn = .....т. (П1)+ .......т. (П2)


2. Финансова оценка.

Преди да пристъпи към подвеждане на Ценовите предложения под посочената по-долу формула за оценката им, същите се проверяват, за да се установи, че са подготвени и представени в съответствие с изискванията на Документацията за участие в процедурата. При различия между сумите, изразени с цифри и думи, за вярно се приема словесното изражение на сумата.

 Оценка на ценовите предложения

ПЦ – финансова оценка на предлаганата от Участника цена за изпълнение на поръчката, която за всеки Участник се изчислява по формулата:

ПЦ = ПЦmin/ПЦn х 100, където:
ПЦmin – минималната предложена цена сред всички допуснати до оценка оферти;

ПЦn – цената предложена в оценяваната оферта;

ПЦ се изчислява до втория знак след десетичната запетая.  

4. Комплексна оценка  (КО) – максимален брой – 100 точки

Комплексната оценка на съответна оферта е сбор от стойностите на оценките по показатели КТП и ПЦ, всеки от които умножен по съответния процент относителна тежест в комплексната оценка.

Комплексната оценка се изчислява по формулата:
КО = КТП х 50% + ПЦ х 50% = ....... бр. точки

5. Крайно класиране

!!! При оценка на всеки един от показателите (технически показатели и предлагана цена) Комисията изчислява точките с точност до втория знак след десетичната запетая.

За всички оценявани показатели в посочената методика, закръглявания на предложенията се допускат до втория знак след десетичната запетая.

Крайното класиране на Участниците се извършва по броя на точките,  получени за всеки Участник. На първо място се класира Участникът получил най-висока комплексна оценка съгласно гореописаната методика за оценка на офертите.
Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

 (1) по-ниска предложена цена;

 (2) по-изгодно предложение по показатели извън предложената цена, сравнени в низходящ ред съобразно тяхната тежест.

Комисията провежда публично жребий за определяне на Изпълнител между класираните на първо място оферти, ако Участниците не могат да бъдат класирани по посочения начин. 

Този документ е създаден в изпълнение на Договор за безвъзмездна финансова помощ №05/07/2/0/00308 от 17.11.2017 г., който се осъществява с финансовата подкрепа на Програма за развитие на селските райони 2014-2020 г., съфинансирана от Европейския съюз чрез ЕЗФРСР по Мярка 7 „Основни услуги и обновяване на селата в селските райони“, подмярка 7.2. „Инвестиции в създаването, подобряването или разширяването на всички видове малка по мащаби инфраструктура”. Цялата отговорност за съдържанието на документа се носи от Община Кула и при никакви обстоятелства не може да се счита, че този документ отразява официалното становище на Европейския съюз и Управляващия орган.


